Maano Kivilo

Maano Kivilo (22. detsember 1935 – 4. detsember 1991) oli eesti arst ja arstiteadlane.

Haridus
Aastatel 1942–1948 õppis ta Kaarepere Algkoolis. 1954. aastal lõpetas Otepää Keskkooli kuldmedaliga.Valgamaa kodulooline andmebaas. Kivilo, Maano 1960. aastal lõpetas ta Tartu Riikliku Ülikooli arstiteaduskonna. 1970. aastal sai meditsiinikandidaadiks väitekirjaga "Erinevat tüüpi skeletilihaste vee- ja elektrolüütidesisalduse muutused narkoosi ning lihasrelaksatsiooni ajal onkoloogilistel haigetel".E-kataloog ESTER. Kivilo, Maano. Erinevat tüüpi skeletilihaste vee- ja elektrolüütidesisalduse muutused narkoosi ning lihasrelaksatsiooni ajal onkoloogilistel haigetel: dissertatsioon meditsiinikandidaadi kraadi taotlemiseks. Tallinn: Eesti NSV Tervishoiu Ministeerium, 1970 

Töö
1956. aastast töötas ta Tartu Linna Kliinilise Haigla röntgeniosakonna laborandina. 1960–1962 töötas kirurgina Lihula haiglas. Aastatel 1962–1978 töötas ta Vabariiklikus Tallinna Onkoloogia Dispanseris algul anestesioloogina, hiljem operatsiooniploki juhatajana.Nõukogude Kool 1988/9 1978. aastast oli ta Vabariikliku Sanitaarhariduse Maja peaarst.

Aastatel 1973–1987 oli ta Eesti Raadio saatesarja "Perekond ja kodu" saatejuht. Ta asutas populaarteadusliku ajakirja Kodutohter ja oli selle peatoimetaja aastatel 1988–1991. Ta oli üks Eesti Tervishoiu Muuseumi taasavamise ettevalmistajaid. 

Isiklikku
Ta on maetud Tallinna Metsakalmistule.Kalmistute register HAUDI

Raamatud
Maano Kivilo. Etüüdid südamekirurgiast. Tallinn: Valgus, 1971
Maano Kivilo. Kolm minutit pärast surma. Tallinn: Valgus, 1972

Tunnustus
1986 Eesti NSV Ministrite Nõukogu ja Eesti NSV Ametiühingute Nõukogu aukiri

Viited

Välislingid
Eesti Muuseumide Veebivärav. Eesti Tervishoiu Muuseumi fotokogu. Eesti Onkoloogia Keskus, Dr. Maano Kivilo (1978)
Rahvusarhiivi fotode andmebaas. Vabariikliku Sanitaarhariduse Maja peaarst Maano Kivilo (1985)

Kategooria:Eesti arstid
Kategooria:Eesti arstiteadlased
Kategooria:Tartu Ülikooli arstiteaduskonna vilistlased
Kategooria:Metsakalmistule maetud
Kategooria:Sündinud 1935
Kategooria:Surnud 1991